УО на ПРСР обявява втори прием на стратегии за Водено от общностите местно развитие

Управляващият орган на Програмата за развитие на селските райони 2014 – 2020 г. обявява процедура за прием на стратегии за Водено от общностите местно развитие по подмярка 19.2 „Прилагане на операции в рамките на стратегии за Водено от общностите местно развитие“ на мярка 19 ВОМР. Приемът е втори по подмярката като в рамките на първата покана бяха сключени 40 споразумения с местни инициативни групи (МИГ) за изпълнение на стратегии за ВОМР. Посредством стратегиите ще се финансират инвестиции в общинска инфраструктура, развитие на микро, малки и средни предприятия, модернизиране на земеделските стопанства, туризъм, опазване на културното наследство на териториите, намаляване на безработицата, обучения, внедряване на иновации и др. Важна част от дейностите е предоставянето на безвъзмездни консултации на местните общности относно процеса по подготовка и изпълнение на проектите към стратегиите, както и популяризирането на възможностите за финансиране, които представляват. 
[bookmark: _GoBack]Кандидатите местни инициативни групи могат да подават документи в ИСУН 2020 на адрес: https://eumis2020.government.bg като началният срок е 30 юни, а крайният – 17,30 часа на 31 август 2017 г. 
Общият финансов ресурс по процедурата е в размер на 349 388 813,51 лева, разпределени както следва: 
· от Програмата за развитие на селските райони 2014 - 2020 г. е в размер до 63 907 042,90 лева; 
· от Оперативна програма „Околна среда“ 2014 - 2020 г. е в размер до 34 910 789,00 лева; 
· от Оперативна програма „Развитие на човешките ресурси“ 2014 - 2020 г. е в размер до 75 557 120,60 лева; 
· от Оперативна програма „Иновации и конкурентоспособност“ 2014 – 2020 г. е в размер до 33 162 995,40 лева по приоритетна ос „Технологично развитие и иновации“ и 61 264 125,61 лева по приоритетна ос „Предприемачество и капацитет за растеж за малки и средни предприятия“; 
· от Оперативна програма „Наука и образование за интелигентен растеж“ 2014 - 2020 г. е в размер до 80 000 000 лева по операция „Осигуряване на достъп до качествено образование в малките населени места и в труднодостъпните райони“ по инвестиционен приоритет 9.ii „Социално-икономическа интеграция на маргинализирани общности, вкл. „роми“ по Приоритетна ос 3 „Образователна среда за активно социално включване“.
· от Програмата за морско дело и рибарство 2014 - 2020 г. е в размер до 586 740 лева.
Максималният размер на общия публичен принос за една стратегия за ВОМР е от: 
1. Програмата за развитие на селските райони - в размер до левовата равностойност на:
а) 1 000 000 евро, когато МИГ обхваща територия с население от 10 000 до 15 000 жители включително;
б) 1 500 000 евро, когато МИГ обхваща територия с население над 15 000 жители;
2. Програмата за морско дело и рибарство - в размер до левовата равностойност на 50 000 евро, когато стратегията се прилага от МИГ.
3. Оперативна програма „Развитие на човешките ресурси“ - в размер до левовата равностойност на 760 000 евро.
4. Оперативна програма „Иновации и конкурентоспособност“ - в размер до левовата равностойност на:
а) 500 000 евро, когато МИГ обхваща територия с население от 10 000 до 15 000 жители;
б) 1 000 000 евро, когато МИГ обхваща територия с население от 15 001 до 45 000 жители включително;
в) 1 500 000 евро, когато МИГ обхваща територия с над 45 000 жители.
5. Оперативна програма „Наука и образование за интелигентен растеж“ - в размер до левовата равностойност на 500 000 евро.
6. Оперативна програма „Околна среда“ - в размер до левовата равностойност на 60 евро за 1 хектар при изпълнение на консервационни мерки съгласно Националната приоритетна рамка за действие по НАТУРА 2000; максималният размер на финансиране на една стратегия се определя в зависимост от размера на територията от мрежата НАТУРА 2000, за която се предвиждат инвестиционни дейности.
Максималният размер на допустимите разходи за проект към стратегия за ВОМР, финансиран от ЕЗФРСР е в размер до левовата равностойност на 200 000 евро. Максималният размер на допустимите разходи за проект към стратегия за ВОМР, финансиран със средства от ПМДР, от ОПРЧР, от ОПИК, от ОПНОИР и от ОПОС се определя в ПМС № 161.

